ཡིག་འབྲུ་རྣམས
འགྲེངས་ཐབས་སུ་ཡོད་པ་ལྷ་སྔགས་ཆོས་སྐུ་ཐ་མི་དད་པའི་ངེས་ཤེས་དང་བཅསབའི་ལྟེ་བར་ཐུགས་རྗེ་ཆེན་པོ་འཁོར་བ་དོང་སྤྱུགས་སྐུ་མདོག་དམར་སེར་ཕྱག་གཡས
སྣང་བྱེད་ཉི་མའི་དཀྱིལ་འཁོར་ཐུགས་རྗེའི་ཟེར་ཐག་གིས་སྦྲེལ་ཏེ་འཛིན་པ།དེ་ཡང་རང་རྒྱུད་སོ་སོ་མ་ཡིན་པར་དཔེར་ན།ཆོས་སྐུ་ནམ་མཁའ་ལྟ་བུ་འཁོར་འདས་སྐུ་གསུམ
སོགས་ཀྱི་སྤྲོས་པ་དང་བྲལ་བ་ལས།ལོང་སྦྲུལ་གཉིས་དང་།སྦྲུལ་སྐུ་ལའང་ནང་གསེས་གང་ལ་གང་འདུལ་དེར་སྟོན་མ་ངེས་པར་གདུལ་བྱ་འདུལ་བྱེད་རང་རང་གི་བློ
དང་བསོད་ནམས་ཀྱི་སྐལ་པ་དང་མཐུན་པར་ཆུ་ཟླའི་རོལ་གར་ལྟར་སྣང་བ་ཡིན་པའི་གོ་བ་དང་བཅས་གསལ་གདབ་ལ།ཉི་དཀྱིལ་འང་བཏགས་གྲོལ་ཙཀྲའི་སྔགས་ཇི་ལྟ
བ་བཞིན་ལེབ་ཆགས་སུ་དམིགས་པའི་ལྟེ་བར་སྤྱན་རས་གཟིགས་འཁོར་བ་དོང་སྤྲུགས་བདག་བསྐྱེད་ཇི་ལྟ་བ་བཞིན།ཆེ་ཆུང་ལྷ་དང་ཉི་དཀྱིལ་ནམ་མཁས་གར་ཁྱབ་ཙམ

དུ་དམིགས་དགོས་ལ།གཞན་གཙོ་བོའི་ཕྱག་གཡོན་པད་ཕྲེང་རིགས་བདག་སོགས་གཞུང་ཚིག་ལྟར་ལས།ཐུགས་ཀར་པདྨ་དཀར་ལ་དམར་བའི་མདངས།
ཅན་འདབས་དྲུག་བཅས་པའི་ལྟེ་བར་ཧྲཱིཿདམར་སེར།མདུན་ནས་བརྩམ་གཡས་བསྐོར་གྱིས་འབྲུ་དྲུག་འགྲེངས་ཐབས་སུ་གསལ་བའི་ཕྱི་རོལ་བི་པུ་ལ་གརྦྷེའི་གཟུངས་སྦྲུལ་འཁྱིལ།
བལྟ་བུར་གསལ་ལ་བདག་མདུན་ཐུགས་ཀའི་སྔགས་ཕྲེང་གིས་འོད་ཟེར་སྤྲོ་བསྡུས་དོན་གཉིས་བྱས་ཚུལ་གཞན་དང་འདྲ་ལ་ཁྱད་པར་ཐུན་མཐར།བདག་མདུན་གཉིས་ཀྱི་ཐུག
ཀའི་འོད་ཟེར་ཕྱག་གི་ཉི་དཀྱིལ་ལ་ཕོག་པས་སྐུ་དང་ཡིག་འབྲུ་སོ་སོ་ལས་མཆོད་སྤྲིན་རྒྱ་མཚོ་ལྟ་བུས་རབ་འབྱམས་ཀྱི་ཞིང་ཁམས་ཐམས་ཅད་གང་ཞིང་།སྐུ་གསུམ་སྒྱུ་འཕྲུལ
དྲཱ་བའི་ཐུགས་རྒྱུད་གནད་ནས་བསྐུལ་ཏེ་མཁྱེན་བརྩེ་ནུས་གསུམ་སྐུ་དང་ཡིག་འབྲུ་འོད་ཀྱིས་རྣམ་པར་ཉིད་དཀྱིལ་དང་ཙཀྲ་ལ་ཐིམ་པས་འོད་དང་གཟི་བྱིན་རབ་ཏུ་གསལ།།
ཞིང་འབར་བས་མཐོང་རེག་ཐམས་ཅད་གྲོལ་བའི་ནུས་པ་དང་ལྡན་པར་བསམ་ལ།བཟླས་པ་བྱ།ཡང་འོད་ཟེར་ཁ་དོག་སྣ་ལྔ་རང་གི་བློ་དང་མཚམས་པར་རིམ་པ་དང་ཅིག་ཆར

འཕྲོས་པས་རིགས་དྲུག་སོ་སོའི་གནས་དང་སྲིད་པ་བར་མ་དོ་སོགས་གཟུགས་ཅན་གྱི་འགྲོ་བ་ཐམས་ཅད་དང་།གཟུགས་མེད་ཡིད་ཀྱི་ལུས་ཅན་ཐ་དག་ལ་ཕོག་པ་ཙམ་གྱིས
སོ་སོའི་ལས་དང་སྡུག་བསྔལ་རྒྱུ་འབྲས་དང་བཅས་ཉི་མས་མུན་པ་དེད་པ་བཞིན་སངས་ཀྱིས་དག་ནས་རང་བྱུང་དོན་གྱི་འཕགས་མཆོག་སྟོང་ཉིད་སྙིང་རྗེ་དབྱེར་མེད་ཡེ་ཤེས
ཆེན་པོ་མངོན་དུ་བྱས་པར་མོས་ལ་བཟླས་པ་བྱ།ཡང་འོད་ཟེར་དཀར་ལ་མཐིང་བའི་རྣམ་པ་ཅན་དཔག་ཏུ་མེད་པ་འཕྲོས་ཏེ་སྔོན་ནས་བསམ་སྦྱོར་ངན་པས་སྨོན་ལམ་ལོག་པའི
མཐུས་གཟུགས་ཅན་གཟུགས་མེད་བསྟན་དང་འགྲོ་བའི་བདེ་སྐྱིད་ལ་འཁུ་ཞིང་སྦྱོར་བ་རྩུབ་པོས་གནོད་པའི་དུག་གཟེར་དང་ལྡན་པ་རྣམས་ལ་ཕོག་པས་སོ་སོའི་རང་རྒྱུད་ངོ་ཤེས
ཏེ་གནོད་པའི་བསམ་པ་དང་།སྦྱོར་བ་རྩུབ་མོ་ཐམས་ཅད་རྩ་མེ་ཆུས་བསད་པ་ལྟར་ཞི་ཞིང་ཐམས་ཅད་མཉམ་ཉིད་བདེ་སྟོང་གཉིས་མེད་དོན་གྱི་འཕགས་པ་འཁོར་བ་དོང་སྤགས
ཀྱི་གོ་འཕང་མངོན་དུ་བྱས་པར་མོས་ལ་བཟླས་པ་ཇི་ལྟར་རིགས་པ་བྱ།དེ་ཡང་ཀ་དག་སྟོང་པའི་རང་མདངས་རྩལ་སྣང་སྒྱུ་མའི་ཚེ་རོལ་རྗེས་ཆགས་སྙིང་རྗེ་ཆེན་པོར་ཤར་བ་ཡིན

པ་ལ་ཡིན་ཚུལ་ཤེས་པའི་ངེས་ཤེས་དང་བཅས་ཏེ་བྱ་བྱེད་ལས་གསུམ་ཆོས་སྐུ་ཡེ་ཤེས་ཀྱི་ཡོ་ལང་ཙམ་ལས་མེད་པ་ཐག་ཆོང་པ་གལ་ཆེ།ཐུན་མཚམས་སུ།།
མཆོད་པ་བྱིན་རླབས་ནི།ཨཿསྣང་སྲིད་ཡེ་དག་མཆོད་པའི་སྤྲིནཿསྤང་བླང་རེ་དོག་བྲལ་སོགས་ནས་སྭཱ་ཧའི་བར།ཞེས་མཆོད་སྤྲིན་ཀུན་ཏུ་བཟང་པོའི་རྣམ་ཐར་དུ་སྤེལ་ཞིང་།།
སྔགས་རྒྱ་བཅས་ཕྱི་ནང་གསང་བ་དོན་མཆོད་བསྟོད་པ་རྣམས་དགོས་ཆོས་ལྟར་རོ།།འདོད་པའི་དོན་གྱི་གསོལ་འདེབས་དུས།སྤྱིར་སངས་རྒྱས་བྱང་སེམས་ཀྱི་ཐུགས་དམ།།
སྲིད་ཞི་གཉིས་ཀྱི་མཐའ་ལ་གནས་པའི་ཡིད་དང་རྣམ་པར་ཤེས་པས་བསྡུས་པ་རྣམས་ཀྱི་དོན་མཛད་པ་ཁོ་ན་ཡིན་ལ།ཁྱད་པར་གངས་ཅན་ལྷ་སྐལ་འཕགས་པ་སྤྱན་རས་གཟིགས།
དབང་ཕྱུག་དང་ཨོ་རྒྱན་ཆེན་པོ་ནི།སྤྱིར་རིགས་དྲུག་དགོས་འཛམ་གླིང་བྱེ་བ་ཕྲག་བརྒྱ་ཁྱད་པར་གངས་ཅན་པྲེ་ཏ་བོད་ཀྱི་སྐྱབས་མགོན་གཅིག་པུ་གཞན་ལས་ཁྱད་པར་འཕགས་
པ་ཡིན་ཚུལ་ཐུགས་བསྐྱེད་དང་མཛད་པའི་ཕྲིན་ལས་ཀྱང་མཐོང་ཆོས་སུ་ཡོད་པ་ལྟར།སྔར་གྱི་ཐུགས་དམ་གཉེན་པོ་དུས་སུ་བབས་པ་ནི་ད་ལྟའི་སྐྱེ་འགྲོའི་བྱ་སྤྱོད་རྒྱུ་ཉོན་མོངས་པ

ལྔ་ཇེ་རགས་སུ་སོང་བའི་གདོན་གཟུགས་སྟེང་འོག་པར་གསུམ་གྱི་གཟུགས་ཅན་གཟུགས་མེད་མ་རུངས་པའི་ཆོ་འཕྲུལ་གྱི་ཕྱི་ནང་འབྱུང་བ་འཁྲུགས་པ་དང་བསྟན་འགྲོ་རྒུད
པའི་མི་མཐུན་རྐྱེན་ངན་སྣ་ཚོགས་པས་མཐོང་ཐོས་ཐམས་ཅད་དུཿཁས་མནར་བ་འདི་ལ་ཤིན་ཏུ་སྐྱོ་ཤས་སྙིང་མི་བཟོད་པའི་བརྩེ་གདུངས་དང་གསུམ་ཧུར་ཕྱུང་སྟེ་སྐྱབས་ཡུལ་ཐུགས
རྒྱུད་ཡང་ཡང་བསྐུལ་བ་ཚིག་གི་རྗེས་སུ་དོན་དྲན་པའི་སྒོར་གསོལ་བ་གདབ་པར་བྱའོ།།མཐར་མདུན་བསྐྱེད་འཕགས་པའི་སྐུར་གསལ་བ་བཏགས་གྲོལ་ཙཀྲར་ཐིམ།སླར
ལྷ་དང་ཙཀྲ་དབྱེར་མེད་ཉི་མའི་དཀྱིལ་འཁོར་སྔགས་སུ་གསལ་བ་ལ་ཐིམ།དེ་ཡང་ནམ་མཁས་གར་ཁྱབ་སེམས་ཅན་གྱི་ཁྱབ་སེམས་ཅན་ཐམས་ཅད་གུད་དུ་བཅད་པ་ཙམ་ལས
ཆོས་ཉིད་ཀྱི་མ་ཁྱབ་པ་མེད་པ་ཡིན་ཚུལ་ཤེས་པ་ལས་གཉིས་འཛིན་རྟོགས་པས་མ་རིག་པ་གསུམ་གྱི་བསྡུས་པའི་སྦུབས་ལས་ཐམས་ཅད་གྲོལ་ཏེ་དབྱིངས་རིགས་དབྱེར་མེད
ཡེ་ཤེས་ཀྱི་རོལ་པ་ཆེན་པོའི་ངང་དུ་ཡུན་རིང་དུ་མཉམ་པར་བཞག་གོ།།དེ་ལས་ལྡང་བའི་ཚེ།གསུམ་པ་རྗེས་ཀྱི་རིམ་པ་ནི།བདག་མདུན་ཉི་དཀྱིལ་སྔར་ལྟར་གསལ་ལ

ཚོགས་མཆོད་གཞུང་ལྟར་གྲུབ་པའི་བསྡུ་རིམ་མ་བྱས་གོང་ཙཀྲའི་བཏགས་གྲོལ་ལ་རྟེན་བཞུགས་རབ་ཏུ་གནས་པར་བྱ།མདུན་བསྐྱེད་ཡེ་ཤེས་པ་རང
ལ་བསྡུ།དམ་ཚིག་པ་ཉི་དཀྱིལ་དང་དབྱེར་མེད་དུ་ཉི་མ་དངོས་ལ་རྟེན་བཞུགས་བྱེད་པར་མོས་ལ་སུ་པྲ་ཏིཥྛ་སོགས་བརྗོད་ཅིང་མེ་ཏོག་འཐོར།བདག་བསྐྱེད་བསྡུ་སྡང་བསྔོ
སྨོན་པཀྲ་ཤིས་སོགས་མཐར་ཆགས་བྱས་ལ་ཞག་གྲངས་ཀྱི་ཁྱད་པར་ཀྱང་རབ་དངོས་སྤང་རྨི་ལམ་དུ་དགོ་པའི་མཚན་མ་མ་བྱུང་བར་རམ།ཡང་ན་ཚེས་བརྒྱད་ཀྱི་ཉི་ཤར
ནས་བཅོ་ལྔའི་ཉི་མ་ཀླུང་ཕེབ་པར་གྲུབ་ན་ཤིན་ཏུ་ལེགས།མིན་ཀྱང་ལོང་སྐབས་དང་བསྟུན་ཏེ་ཚེས་གང་རུང་གི་སྔ་དྲོ་ཙམ་མ་མ་ཞག་གཅིག་གི་ཕྱིས་ཉིན་ཉི་མ་ཀླུང་ཕེབ
བར་བྱས་ན་ཕན་ཡོན་གཞུང་ནས་བཤད་པ་ལྟར་འབྱུང་བར་ཐེ་ཚོམ་མེད།ལར་སྔགས་ཀྱི་དངོས་གྲུབ་ཆེ་ཆུང་རྣལ་འབྱོར་པའི་ལྟ་དགོངས་དང་དད་བཙོན་གྱི་ཁྱད་པར་ལ
རརག་ལས་པ་ནི་ཀུན་ལ་འདྲའོ།།གཉིས་པ་སྤྲོས་མེད་ལྟར་ན་ལྷ་སྔགས་དམིགས་པ་ལ་བྱན་ཚུད་པའི་རྣལ་འབྱོར་པས་ཟླ་ཚེས་སྔར་བཤད་མ་ཐག་པ་ལྟ་བུའམ་ཉི་མ་ནམ་ཤར

དུས་ཉི་མ་གཅིག་པུ་མཐོང་རེག་གྲོལ་བ་ཆབ་གཅིག་གི་སྒྲུབ་པར་འདོད་ན་ཉི་མ་ཁོ་ན་ལྷ་སྔགས་དམིགས་པ་བཤད་མ་ཐག་པ་ལྟར་འདོད་གསོལ་བཅས་ཡིད་ཀྱི་སྨོན་འདུན་བཟང་པོ
བྱས་ཤིང་མཐར་ལྷ་སྔགས་ཉི་མ་དབྱེར་མེད་བརྟེན་བཞུགས་ཀྱི་དམིགས་པས་དོན་གྲུབ་བོ།།༈དེ་ནས་དག་བྱེད་ཆུ་དང་ཟླ་བ་མྱོང་མཐོང་གྲོལ་བ་ཆབ་གཅིག་ཏུ་བསྒྲུབ
པ་ལ་སྤྲོས་བཅས་སྤྲོས་མེད་གཉིས་ལས་དང་པོ་ལ་སྦྱོར་དངོས་རྗེས་གསུམ་ལས།དང་པོ་ནི།གཞུང་ལས།དེ་ནས་དག་བྱེད་ཆུ་ཡི་རྒྱུནཿབསིལ་ལྡན་ཙཀྲའི་ལས
སྦྱོར་གྱིསཿམྱོང་བས་གྲོལ་བའི་གདམས་པ་ནིཿདཀྱིལ་འཁོར་དབུས་སུ་བུམ་པའོཿསྣོད་གཙང་ཆུ་ཡིས་བཀང་ལ་བཞགཿཕྱི་ནང་མཆོད་པ་ལེགས་པར
བ་ཀོདཿཞེས་པ་ལྟར་དུས་ནི་གོང་དུ་ཉི་མའི་སྐབས་བཤད་པ་ལྟར་རམ།ཡང་ན་ཚེས་བཅོ་ལྡན་མ་ཤར་དུས་མདུན་སྟེགས་དབུས་སུ་བུམ་པའམ་སྣོད་གཙང་མར་དྲི་བཟང
ཁོ་ནའི་ཆུས་བཀང་བ་བཤམས་མཐར་ཕྱི་ནང་གསང་མཆོད་ཚོགས་རྫས་སོགས་ལེགས་པར་བཀོད།གཉིས་པ་དངོས་གཞི་བདག་བསྐྱེད་སྔོན་དུ་འགྲོ་བས་བསྟོད་པའི་རྗེས།།

ཧྲཱིཿམདུན་བུམ་དག་བྱེད་མི་དམིགས་དང་ཿརིགས་འདུས་འཁོར་བ་དོང་སྤྱུགས་ནིཿདཀར་དམར་པདྨ་རྒྱས་འདྲ་བཿཕྱག་གཡས་སྟ་ཟུར་སྐྱབས་
སྦྱིན་རྒྱསཿཐུགས་རྗེའི་ཟླ་བའི་དཀྱིལ་འཁོར་འཛིནཿཕྱག་གཡོན་པད་ཕྲེང་སེམས་ཅན་འདྲེནཿརིགས་བདག་ཨ་མི་དྷེ་བས་མཚནཿཐུགས་དབུས་ཧྲཱིཿཡིག་
དཀར་མདངས་མཐརཿཔད་འདབས་དྲུག་ལ་ལྷ་དང་སྔགསཿདབྱེར་མེད་འོད་ལྔའི་ཐིག་ལེའི་ཀློང་ཿའབྲུ་དྲུག་གསལ་འཚེར་འོད་ཟེར་འཕྲོཿདེ་རྒྱབ་ཡེ་ཤེས་ལྔ་ཡི་མདངསཿ
འོད་ལྔའི་ར་བ་ཟླུམ་སྐོར་དང་ཿགཟུངས་ཀྱི་ཕྲེང་བ་དང་བཅས་པཿདེར་འཛིན་མེད་པར་ལམ་གྱིས་གསལཿཞེས་དང་དམིགས་པའི་ཁྱད་པར་ཤེས་རབ་མཱ་མ་ཀིའི་མཁའ་དབྱིང
སུ་ཐམས་བདེ་བ་ཆེན་པོ་པད་ཟླའི་གདན་ལ་འཕགས་པ་སྤྱན་རས་གཟིགས་འཁོར་བ་དོང་སྤྱུགས་སྟོང་ཉིད་སྙིང་རྗེ་ཟུང་དུ་འཇུག་པའི་རང་མདངས་སྐུ་མདོག་དཀར་ལ་དམར
མདངས་ཆགས་པ་ཕྱག་གཡས་སྐྱབས་སྦྱིན་གྱི་ཕྱག་རྒྱས་ཐུགས་རྗེའི་ཟེར་ཐག་གིས་ཟླ་བའི་དཀྱིལ་འཁོར་འཛིན་པ་ལ་བཀོད་པའི་ལྷ་སྔགས་དང་།བདག་མདུན་གྱིས་འོད་ཟེར་སྤྲོ

བསྡུ་སོགས་ཉི་མའི་མཐོང་གྲོལ་ལྟར།བདག་མདུན་འོད་ཀྱི་ཟླ་དཀྱིལ་བསྐུལཿལྷ་སྔགས་ཟླ་འོད་དབྱེར་མེད་པའིཿའོད་ཟེར་དཔག་ཡས་ཁམས་གསུམ་གང་ཿརིག་དྲུག་པར།
མདོ་དང་བཅསཿཡིད་ཅན་འགྲོ་བ་རྣམས་ལ་ཕོགཿསྡུག་བསྔལ་རྒྱུ་དང་བཅས་པ་ཀུནཿསྐད་ཅིག་ཉིད་ལ་ཞི་བར་བྱསཿའོད་ཀྱིས་སྣང་བ་མཐོང་མ་ཐགཿཡེ་ཤེས་ཆེན
པོ་མངོན་དུ་གྱུརཿབསིལ་བའི་རེག་བྱ་སུས་མྱོང་བཿསྡུག་བསྔལ་རྒྱུ་འབྲས་ཟུག་རྔུ་ཞིཿབདེ་སྟོང་གཉིས་སུ་མེད་པ་ཡིཿསྡུག་བསྔལ་བདེ་བ་ཆེན་པོར་གྱུརཿསྣོད་བཅུད
ཡེ་ཡིན་འཕགས་པའི་སྐུརཿའཁོར་འདས་མཉམ་ཉིད་བདེ་བ་ཆེའོཿཞེས་བདག་མདུན་གཉིས་ཀའི་ཐུགས་ཀ་ནས་འབྲུ་དྲུག་གཟུངས་སྔགས་དང་བཅས་པ་ལས་ཡིག་འབྲུ་སོ
སོ་འོད་ཟེར་དང་བཅས་པ་འཕྲོས་ཏེ་ཟླ་བའི་དཀྱིལ་འཁོར་ལྷ་སྔགས་རྣམས་ལ་ཕོག་ཕས་བདག་མདུན་ཟླ་དཀྱིལ་དང་བཅས་པ་ཐ་དད་མ་ཡིན་པ་ཡེ་ཤེས་ཀྱི་རོལ་པར་ཤར་བ་ཡིན་པ་ལ
ཡིན་ཚུལ་ཤེས་པའི་ངང་ནས་ཐུགས་རྗེ་ཟླ་དཀྱིལ་ལས་འོད་ཟེར་རིགས་དྲུག་སོ་སོའི་གནས་སུ་དཀར་སོར་དམར་ལྡང་མཐིང་ག་དང་།ཁ་དོག་སྣ་ཚོགས་འདྲེས་མའི་འོད་ཟེར་བཅས་འཕྲོས

པས་ཁམས་གསུམ་རིགས་དྲུག་པར་མདོ་དང་བཅས་པའི་ཡིད་དང་རྣམ་པར་ཤེས་པས་བསྡུས་པའི་སེམས་ཅན་ཐམས་ཅད་ལ་ཕོག་སྟེ་སོ་སོའི་རྒྱུ་མི་དགེ་བའི་ལས།
དང་།འབྲས་བུ་ལས་སྣང་གི་སྡུག་བསྔལ་མ་རིག་པ་གསུམ་གྱིས་བཅིངས་པའི་མུན་པ་ལྟ་བུ་དེ་ལྟ་སྔགས་འོད་ཀྱི་སྣང་བས་སངས་ཀྱིས་དག་སྟེ་ཆོས་ཉིད་འོད་གསལ་ཡེ་ཤེས་ཀྱི།།
སྣང་བ་ཆེན་པོ་རབ་ཏུ་རྒྱས་པར་དམིགས་ལ་བཟླས་པ་བྱ།ཡང་ཟླ་གཟུགས་འཆར་དུ་རུང་བའི་ཆུ་བོ་དང་།ཆུ་བྲན་དང་།ལྡེང་ཀ་དང་།ཀོ་མོག་སོགས་མདོར་ན་བརླན་ཅིང་གཤེར
བ་སྲོག་ཆགས་འགྲོ་བའི་ཉེར་འཚོར་གྱུར་པའི་ཆུ་ཐམས་ཅད་ཀྱི་ནུས་པ་ཉམས་པ་དང་རྒུད་པ་སོགས་དང་།ཁྱད་པར་དུ་ཕྱི་ནང་གི་མི་བསྲུན་ལྷ་མིན་ཡིད་ཅན་རྣམས་ཀྱི་མ་རུང་བའི་
སྦྱོར་བས།ངག་གི་ནུས་པ་ཉམས་པ་དང་།དགོན་སྡེ་སོགས་ནང་འཁྲུགས་དམ་འདྲེ་ངན་པའི་རྐྱེན་དུ་བྱས་པ་ཐམས་ཅད་སྦྱངས་ཤིང་འབྱུང་བ་ཆུའི་ནུས་པ་ཉམས་པ་དང
རྒུད་པ་རྣམས་སླར་སོས་ཏེ་ནུས་པ་དང་ལྡན་པར་བྱས།ཆར་ཆུ་མི་སྙོམས་པ་དང་།ཆུ་ལོག།སེར་བ།ཤྭ་ཆུ་སོགས་ཆུ་དགྲའི་གནོད་པ་ངན་པ་ཐམས་ཅད་དང་།རྫས་སྔགས

ཀྱི་སྦྱོར་བ་ངན་པ་དག།བདུད་རྩིར་གྱུར་ཏེ་ཆུ་ཟླ་ཐམས་ཅད་ཟླ་དཀྱིལ་གྱི་ལྷ་སྔགས་ལྟར་ཐབས་ཤེས་བདེ་སྟོང་དབྱེར་མེད་ཡེ་ནས་ཡིན་ཚུལ་ཤེས་པས་རང་རྒྱུད་དངོས་པོར་འཛིན་
པ་དབྱིངས་སུ་དག།ཆུའི་རྡུལ་གྱི་གྲངས་ཀྱི་སྤྱན་རས་གཟིགས་སྣང་སྟོང་འོད་ཀྱི་སྐུར་གྱུར་པས།ཟླ་བ་བསིལ་བའི་རེག་བྱ་དང་།བདུད་རྩི་ཆུའི་ནུས་པ་སུས་མྱང་བ་ཐམས
ཅད་ཀྱི་སྡུག་བསྔལ་རྒྱུ་འབྲས་ཀྱིས་གདུང་བ་ཐ་དག་རྩྭ་མེ་ཆུས་བསད་པ་བཞིན་དུ་བྱང་ཞིང་དག་ནས་སྡུག་བསྔལ་བདེ་སྟོང་དུ་གྱུར་པའི་དམིགས་པ་ཡང་ཡང་དང་བཅས་བཟླས
པ་བྱ།།མཐར་སྡོད་བཅུད་ཐམས་ཅད་དོན་གྱི་འཕགས་པ་འཁོར་བ་དོང་སྤྲུགས་ཀ་དག་ལྷུན་གྲུབ་ཟུང་འཇུག་རོལ་རྩལ་སྨད་གྲགས་རིག་གསུམ་ལྷ་སྔགས་ཡེ་ཤེས་ཀྱི་རང
བཞིན་འཁོར་འདས་མཉམ་ཉིད་བདེ་བ་ཆེན་པོར་ལ་བཟླ་ཞིང་བཟླས་པ་ཅུང་ཟད་བྱ་ཞིང་གཏིང་གསལ་འདུས་མ་བྱས་པའི་ངང་དུ་ཅི་གནས་སུ་བཞག་གོ།།སླར་བདག་མདུན
ཕྲིན་དཀྱིལ་བཅས་སྣང་སྲིད་ཐམས་ཅད་ལྷ་སྔགས་སུ་གསལ་ལ་མཆོད་པ་བྱིན་རླབས་སྔར་ལྟར་ལས་ཕྱི་ནང་གསང་བ་བདེ་སྟོང་མཆོད་པ་བཅས།མཐོང་གྲོལ་འཕགས

པའི་ཞེས་སོགས་སྣོད་བཅུད་འཕགས་པ་ཞེས་ཁ་བསྒྱུར་ཞིང་བསྟོད་པ་ཡན་སོང་ནས་འདོད་དོན་གསོལ་བ་གདབ་པ་ནི་དགོས་ཆོས་ལྟར།ཀྱེ་ཀྱེ།།
འཕགས་མཆོག་ཐུགས་རྗེ་ཅནཿཞེས་སོགས་ཚིག་རྗེས་དོན་དྲན་གྱི་ཐུགས་རྒྱུད་བསྐུལ་བ་ནི་ཉིད་དཀྱིལ་སྐབས་བཤད་པ་ལྟར་མོས་གུས་གདུངས་ཤུགས་དྲག་པོས་བརྗོད
པར་བྱའོ།།གསུམ་པ་རྗེས་ཀྱི་བྱ་བ་གཏང་རག་ཚོགས་མཆོད་སོགས་གཞུང་ལྟར་མཆོད་པ་སྟོད་ཡན་གྲུབ་ནས།བུམ་པ་དངོས་གྲུབ་ཏུ་ལེན་ཅིང་བུམ་ཆུ་རང་དང
སྒྲུབ་གྲོགས་རྣམས་ཀྱི་འཐོར་འཐུང་དང་ཉེར་རེག་བྱ།སླར་དཀྱིལ་འཁོར་བཀོད་ལ་བཟོད་གསོལ་བསྔོ་བ་སྨོན་ལམ་བཅས་གྲུབ་མཐར།སྡང་སྲིད་སྣོད་བཅུད་ལྷ།།
སྔགས་སུ་གསལ་བ་ཐམས་ཅད་འོད་དུ་ཞུ་ནས་མདུན་བསྐྱེད་ཟླ་དཀྱིལ་དང་བཅས་པར་ཐིམ།དེ་ཡང་འོད་དུ་ཞུ་ནས་བུམ་ཆུ་དང་དབྱེར་མེད་དུ་གྱུར་ཏེ་མྱོང་རེག་ཐམས
ཅད་སྐད་ཅིག་གིས་གྲོལ་བའི་ནུས་པ་དང་ལྡན་པར་མོས་ལ།བདག་བསྐྱེད་བསྡུ་ལྡང་བཀྲ་ཤིས་བཅས་མཐར་ཆགས་དང་།བཟང་སྤྱོད་སོགས་བསྔོ་སྨྱོན་བཟང་པོས

རྒྱས་གདབ་ཅིང་།བུམ་པའི་ཆུ་རྒྱུན་འབབས་ཀྱི་ཆུ་བོར་བླུགས་པ་དང་།ཁྲུས་དང་རིལ་གཏའ་སོགས་བྱས་ན་གཞུང་ནས་ཇི་སྐད་བཤད་པ་ལྟར་ཕན་ཡོན་མཐའ་ཡས་ཐོབ
པར་འགྱུར་རོ།།གཉིས་པ་སྤྲོས་མེད་མྱོང་མཐོང་གྲོལ་བ་གང་གི་ཉི་མ་མཐོང་གྲོལ་གྱི་ཆོ་ག་ནས་ཇི་སྐད་བཤད་པ་ལྟར་བྱས་པས་དོན་གྲུབ་བོ།།དེ་ནས་བདུག་སྤོས་དང་།
རླུང་དབྱེར་མེད་ཚོར་གྲོལ་བ་སྒྲུབ་པ་ལ་སྦྱོར་དངོས་རྗེས་གསུམ་ལས།དང་པོ་ནི།བཟང་ཤིང་སྨན་ལྡུམ་ཚོགས་ཚད་དང་ཿསྐྱེ་བདུན་སྐུ་ཤ་བདུད་རྩི་ལྔཿམཉམ
དུ